llittheilnngen aus altdeutschen Handschriften. IV. 965 



unrehtes ' seczen. Dar umb nach der Ordnung als er gesetzet 

 oder als di bruder selbe habent, also sulen si gen ce dem päce 

 unt ce dem gotes leichnam in dem chore ze sten unt den salem 

 an ce vähen. Und alle weis in allen steten sol daz alter an 

 dem orden niht underschaiden werden noch vor geahtet, wan 

 Samuel unt Daniel diu chint urtailten di briester. Dar umb 

 an di di von gwissen Sachen der abt mit ganzorem rate gehohet 

 oder genideret, di anderen alle sulen sin als si cebecherde 

 choment, daz ist in der weise: Der zu der anderen stunde 

 des tages chumpt ce dem chloster der sol wizzen daz er des 

 junger ist der ce der eroren stunde des tages chumpt, swelhes 

 älteres oder werdechait er sei; den chinden sol man über al 

 von allen - zuht halten. Di jungore suln ir' priores eren, di 

 priores ir juniores ^ liebhaben. Aver in der nennunge der 

 namen sol niemen den anderen mit siebtem namen nennen; wan 

 di priores sulen ir juniores bruder haizen, di jüngere suln ir 

 priores nonnos haizen, daz ist bedeutet: vaterlicheu werdechait. 

 Der abt aver, als man gelobet daz er an Christes stat sei, der 

 sol herre und abt gehaizen werden, niht durch sin herschaft, 

 wan durch Christes ere und (40') minne. Er sol aver gedenchen 

 daz er sich also erbiete, daz er so getaner ere wert sei. Swä 

 di bruder an ander begegnent, da sol der junger von dem 

 prior den segen aischen. Da sein elter ^ für in get, da sol er 

 öf sten und im di stat geben cesiccen noch erbalde niht zu 

 im cesiccen, ez engebiet imz sein elter, daz geschehe daz ge- 

 sriben ist ,Vur chomt an ain ander mit eren'. Diu benigen 

 chint unt di junglinge di suln in dem bethos unt dazt dem 

 tische mit zuhten ir orden haben. Aver özerhalbe und swa 

 oder wä suln si böte haben unzuht unz daz si ce verstentlichem 

 alter choment. 



LXIV. Von des abtes ordnunge. 



An des abtes ordnunge sol man ce allen ceiten di rede 

 merchen daz man den sezce den elleu diu samnunge oder daz 

 minnor tail nach gotes vorhten mit ganzen rate erweit. Den 



1 ureldes 2 alle, lat. Text: ah omnibus ^ zuerst verschrieben 

 * zweimal 



